CELEX: 62022TN0080
Language: lt
Date: 2022-02-14 00:00:00
Title: Byla T-80/22: 2022 m. vasario 14 d. pareikštas ieškinys byloje OF / Komisija

2022 3 28   
            
            
               LT
            
            
               Europos Sąjungos oficialusis leidinys
            
            
               C 138/32
            
         
      2022 m. vasario 14 d. pareikštas ieškinys byloje OF / Komisija
      
      (Byla T-80/22)
      (2022/C 138/37)
      Proceso kalba: prancūzų
      
         Šalys
      
      
         Ieškovė: OF, atstovaujama advokatės N. de Montigny
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  pagrindiniai reikalavimai:
                  
                              —
                           
                           
                              panaikinti 2021 m. balandžio 13 d. PMO.1 sprendimą, kuriuo atsisakoma toliau mokėti šeimos išmokas už finansiškai išlaikomus sutuoktinio vaikus,
                           
                        
                              —
                           
                           
                              panaikinti 2021 m. gegužės 10 d. PMO.1 sprendimą dėl 85 straipsnio įgyvendinimo, priimtą remiantis 2021 m. balandžio 13 d. sprendimu,
                           
                        
                              —
                           
                           
                              prireikus panaikinti 2021 m. lapkričio 12 d. sprendimą atmesti skundą,
                           
                        
            
                  —
               
               
                  nepatenkinus šių reikalavimų,
                  
                              —
                           
                           
                              priteisti iš atsakovės sumokėti psichologinės ir materialinės žalos, patirtos dėl administracijos padarytos klaidos, atlyginimą, įvertintą 56 504,61 EUR,
                           
                        
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama prašymą panaikinti 2021 m. balandžio 13 d. PMO.1 sprendimą, kuriuo atsisakoma toliau mokėti šeimos išmokas už finansiškai išlaikomus sutuoktinio vaikus, ieškovė remiasi keturiais pagrindais.
      
                  1.
               
               
                  Pirmasis pagrindas grindžiamas teisės ir faktų klaida, klaidingais ir prieštaringais motyvais, įrodinėjimo pareigos apsunkinimu, neatsižvelgimu į konkrečias šio atvejo aplinkybes ir išlaikymo sąvokos nesilaikymu.
               
            
                  2.
               
               
                  Antrasis pagrindas grindžiamas numatomumo principo, teisinio saugumo principo ir Europos Sąjungos pareigūnų tarnybos nuostatų (toliau – Pareigūnų tarnybos nuostatai) vienodo taikymo laiko atžvilgiu principo pažeidimu, taip pat nepakankamu motyvavimu.
               
            
                  3.
               
               
                  Trečiasis pagrindas grindžiamas gero administravimo principo pažeidimu, pozityvia diskriminacija, neteisėtu legalizuotos pažymos atmetimu, rūpestingumo pareigos pažeidimu ir kiekvieno asmens teisės būti išklausytam prieš priimant sprendimą, turintį įtakos jo interesams ar situacijai, pažeidimu.
               
            
                  4.
               
               
                  Ketvirtasis pagrindas grindžiamas akivaizdžia ieškovės situacijos ir to, kad ji finansiškai išlaiko sutuoktinio vaikus, vertinimo klaida.
               
            Grįsdama savo prašymą panaikinti 2021 m. gegužės 10 d. PMO.1 sprendimą dėl 85 straipsnio įgyvendinimo, priimtą remiantis 2021 m. balandžio 13 d. sprendimu, ieškovė remiasi dviem pagrindais.
      
                  1.
               
               
                  Pirmasis pagrindas grindžiamas teisės būti išklausytam pažeidimu.
               
            
                  2.
               
               
                  Antrasis pagrindas grindžiamas Pareigūnų tarnybos nuostatų 85 straipsnio ir jame nustatytų sąlygų, kuriomis galima susigrąžinti nepagrįstai išmokėtas sumas, pažeidimu.